Document ID: 32007R0203

KOMISJONI MÄÄRUS (EÜ) nr 203/2007,
27. veebruar 2007,
millega muudetakse määrust (EÜ) nr 958/2006 ja (EÜ) nr 38/2007, et kaotada toetused teatavatesse sihtkohtadesse eksportimisel
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. veebruari 2006. aasta määrust (EÜ) nr 318/2006 suhkrusektori turgude ühise korralduse kohta, (1) eriti selle artikli 40 lõike 1 punkti g,
ning arvestades järgmist:
(1)
Komisjoni 28. juuni 2006. aasta määruse (EÜ) nr 958/2006, mis käsitleb alalist pakkumismenetlust valge suhkru eksporditoetuste kindlaksmääramiseks 2006/2007. turustusaastaks, (2) artikliga 1 kuulutatakse välja alaline pakkumismenetlus CN-koodi 1701 99 10 alla kuuluva valge suhkru eksporditoetuste kindlaksmääramiseks kõigi sihtkohtade jaoks, välja arvatud Albaania, Bulgaaria, Horvaatia, Bosnia ja Hertsegoviina, Serbia ja Montenegro, (3) endine Jugoslaavia Makedoonia Vabariik ja Rumeenia.
(2)
Komisjoni 17. jaanuari 2007. aasta määruse (EÜ) nr 38/2007, millega kuulutatakse välja alaline pakkumismenetlus Belgia, Tšehhi Vabariigi, Hispaania, Iirimaa, Itaalia, Ungari, Poola, Slovakkia ja Rootsi sekkumisametite valduses oleva suhkru ekspordiks edasimüümiseks, (4) artikli 1 kohaselt pakuvad asjaomased sekkumisametid müügiks kokku 852 681 tonni sekkumiseks vastu võetud ja ekspordiks ette nähtud suhkrut, mille eksportimiseks kõikidesse sihtkohtadesse, välja arvatud Albaania, Horvaatia, Bosnia ja Hertsegoviina, endine Jugoslaavia Makedoonia Vabariik, Serbia, Kosovo ning Montenegro, on välja kuulutatud alaline pakkumismenetlus.
(3)
Kooskõlas nõukogu määruse (EÜ) nr 318/2006 artiklitega 32 ja 33 võib määrata eksporditoetusi ühenduse ja kolmandate riikide ekspordi vahelise konkurentsilõhe katmiseks. Ühenduse eksport teatavatesse lähedastesse sihtkohtadesse ja kolmandatesse riikidesse, kus ühenduse toodete suhtes kehtib impordi soodusrežiim, on praegu eriti soodsas konkurentsipositsioonis. Seepärast tuleks kaotada toetused nimetatud sihtkohtadesse eksportimisel.
(4)
Seetõttu tuleks määrusi (EÜ) nr 958/2006 ja (EÜ) nr 38/2007 vastavalt muuta.
(5)
Määruste (EÜ) nr 958/2006 ja (EÜ) nr 38/2007 alusel esitatavate pakkumiste kuupäevi silmas pidades peaks käesolev määrus jõustuma viivitamata. Seda tuleks siiski kohaldada üksnes nende pakkumiste suhtes, mis esitatakse pärast jõustumise kuupäeva, et kaitsta oma pakkumised juba esitanud pakkujate õigusi.
(6)
Käesoleva määrusega ettenähtud meetmed on kooskõlas suhkruturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 958/2006 artikli 1 lõige 1 asendatakse järgmisega:
“1. CN-koodi 1701 99 10 alla kuuluva valge suhkru eksporditoetuste kindlaksmääramiseks kuulutatakse välja alaline pakkumismenetlus kõigi sihtkohtade jaoks, välja arvatud Andorra, Gibraltar, Ceuta, Melilla, Püha Tool (Vatikani Linnriik), Liechtenstein, Livigno ja Campione d'Italia kommuunid, Helgoland, Gröönimaa, Fääri saared, Küprose Vabariigi piirkonnad, mille üle Küprose Vabariigi valitsusel puudub tegelik kontroll, Albaania, Horvaatia, Bosnia ja Hertsegoviina, Serbia, (5) Montenegro ja endine Jugoslaavia Makedoonia Vabariik. Alalise pakkumismenetluse kehtivusajal korraldatakse osalisi pakkumismenetlusi.
Artikkel 2
Määruse (EÜ) nr 38/2007 artikkel 1 asendatakse järgmisega:
“Artikkel 1
Belgia, Tšehhi Vabariigi, Hispaania, Iirimaa, Itaalia, Ungari, Poola, Slovakkia ja Rootsi sekkumisamet pakuvad müügiks kokku 852 681 tonni sekkumiseks vastu võetud ja ekspordiks ette nähtud suhkrut, mille eksportimiseks kõikidesse sihtkohtadesse, välja arvatud Andorra, Gibraltar, Ceuta, Melilla, Püha Tool (Vatikani Linnriik), Liechtenstein, Livigno ja Campione d'Italia kommuunid, Helgoland, Gröönimaa, Fääri saared, Küprose Vabariigi piirkonnad, mille üle Küprose Vabariigi valitsusel puudub tegelik kontroll, Albaania, Horvaatia, Bosnia ja Hertsegoviina, endine Jugoslaavia Makedoonia Vabariik, Serbia (6) ning Montenegro, on välja kuulutatud alaline pakkumismenetlus. Asjaomased maksimumkogused liikmesriigi kohta on sätestatud I lisas.
Artikkel 3
Käeolev määrus jõustub selle Euroopa Liidu Teatajas avaldamise päeval.
Seda kohaldatakse üksnes pärast kõnealust kuupäeva esitatud pakkumiste suhtes.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 27. veebruar 2007

Labels: 3
17